കൊല്ലിക്കുറവൻ

ഇംഗ്ലീഷിൽ  Brown Wood Owl എന്നു വിളിക്കുന്ന കൊല്ലിക്കുറുവന്റെ  ശാസ്ത്രീയ നാമം Strix leptogrammica എന്നാണ്.

ചെറിയ സസ്തനികളൊ പക്ഷികളൊ  ഉരഗങ്ങളൊ ആണ് ഭക്ഷണം.

വിതരണം
തെക്കേ ഏഷ്യയിൽ ഭാരതം, ശ്രീലങ്ക തൊട്ട് കിഴക്ക് ഇന്തോനേഷ്യ, തെക്കൻ ചൈനവരെ ഇവയെ കാണുന്നു.
വിവരണം
45-57 സെ.മീ നീളം. 500-700 ഗ്രാം തൂക്കം. മുകൾവശം ഒരുപോലെ കറുത്ത തവിട്ടു നിറം. തോളിൽ മങ്ങിയ വെള്ള നിറത്തിലുള്ള പൊട്ടുകൾ. അടിവശം മങ്ങിയ മഞ്ഞ നിറത്തിൽ തവിട്ടു നിറത്തിലുള്ള വരകൾ. മുഖം ചെമ്പുനിറമോ തവിട്ടു നിറമൊ ആണ്. മുഖത്തിന്റെ അരികിൽ വെള്ള വരയുണ്ട്. കണ്ണുകൾ കടുത്ത തവിട്ടു നിറം. പൂവനും പിടയും ഒരു പോലെയാണ്. കഴുത്തിൽ വെള്ള വരയുണ്ട്. 
പ്രജനനം
മരപ്പൊത്തുകളിലൊ മരത്തിന്റെ കവരത്തിലൊ ആണ് കൂടു വെക്കുന്നത്. രണ്ടു മുട്ടകളാണ് ഇടുന്നത്. ജനുവരി മുതൽ ഏപ്രിൽ വരെയാണ് മുട്ടയിടുന്ന കാലം. മുട്ട വിരിയാൻ 30 ദിവസമെടുക്കും.

അവലംബം
 * Grimmett, Richard; Inskipp, Carol, Inskipp, Tim & Byers, Clive (1999): Birds of India, Pakistan, Nepal, Bangladesh, Bhutan, Sri Lanka, and the Maldives. Princeton University Press, Princeton, N.J.. ISBN 0-691-04910-6
 Holt, Denver W., Berkley, Regan; Deppe, Caroline; Enríquez Rocha, Paula L.; Olsen, Penny D.; Petersen, Julie L.; Rangel Salazar, José Luis; Segars, Kelley P. & Wood, Kristin L. (1999): 96. Brown Wood Owl. In: del Hoyo, J.; Elliott, A. & Sargatal, J. (eds): Handbook of Birds of the World, Volume 5: Barn-owls to Hummingbirds: 197-198, plate 12. Lynx Edicions, Barcelona. ISBN 84-87334-25-3

വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ
വർഗ്ഗം:ദക്ഷിണേഷ്യയിലെ പക്ഷികൾ
വർഗ്ഗം:ബംഗ്ലാദേശിലെ പക്ഷികൾ